《游法济寺》
宋代·李新

暮钟晓磬杂啼鸦，尤觉幽栖与市赊。
风力吹回千嶂雨，柳阴遮断一豀花。
苍皮树瘿何妨丑，横水桥虹不厌斜。
夜半春雷乱车轧，不须鸣鼓助惊茶。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。